**RTZ & Partners SPRL**, cu sediul în Cluj-Napoca, Aleea Detunata, nr. 4, jud. Cluj, în calitate de administrator judiciar al **ROMCAB S.A.**, (în *reorganizare judiciară, in judicial reorganisation, en redressement),*cu sediul social în Târgu Mureş, Str. Voinicenilor, nr. 35, jud. Mureş, având CUI RO 7947193 şi J26/764/1995, desemnat prin Încheierea de şedinţă nr. 26/ 2017 din 20.02.2017, privind deschiderea procedurii generale a insolvenței, pronunțate de Tribunalul Specializat Mureş, în dosarul nr. 50/1371/2017, consemnăm următorul

**Proiect de Hotărâre nr. 1 a Adunării Generale Extraordinare a Acționarilor din**

**07.02.2022**

**Adunarea Generală Extraordinară a Acționarilor hotărăște următoarele:**

1. Aprobă majorarea capitalului social al societății **ROMCAB S.A.,** cu suma de 78.000.000 lei, într-o singură etapă, de la nivelul capitalului social actual de 23.465.165 lei până la nivelul maxim de 101.465.165 lei, prin emisiunea a 780.000.000 acțiuni noi ordinare, nominative, indivizibile, dematerializate, cu valoare nominală de 0,1 lei fiecare și fără primă de emisiune, care vor fi oferite spre subscriere acționarilor de la data de înregistrare ce va fi stabilită de AGEA. **Operațiunea de majorare a capitalului social se va iniția doar după finalizarea operațiunii de diminuare a valorii nominale a acțiunii Romcab S.A., de la 2,5 lei / acțiune la 0,1 lei / acțiune, aflată în derulare la data convocării AGEA** și aprobatăprin hotărârea Adunării Generale Extraordinare a Acționarilor Romcab S.A. din data de 03 decembrie 2021**,** în următoarele condiții:

**1.1.** Majorarea capitalului social se realizează **într-o singură etapă**, prin emisiunea unui număr de 780.000.000 **acțiuni noi** ordinare, nominative, indivizibile, dematerializate, cu valoare nominală de 0,1 lei fiecare, cu acordarea dreptului de preferință pentru acționarii înscriși în Registrul Acționarilor Societății ținut de Depozitarul Central, proporțional cu cotele de participare deținute de aceștia la data de înregistrare. Fiecare acționar înregistrat în Registrul Acționarilor la data de înregistrare va primi un număr de drepturi de preferință egal cu numărul de acțiuni deținute la data de înregistrare. Un deținător de drepturi de preferință va putea subscrie un număr de 3,32407635 acțiuni pentru fiecare drept de preferință deținut. Prin urmare, un detinator de drepturi de preferinta poate achizitiona un număr maxim de acțiuni nou-emise calculat prin înmulțirea numărului de drepturi de preferință deținute cu rata de subscriere de 3, 32407635, cu rotunjirea numărului rezultat la cel mai apropiat număr natural imediat inferior, dacă rezultatul nu este număr întreg.

**1.2.** Drepturile de preferință vor fi valori mobiliare tranzacționabile în cadrul aceleiași piețe pe care se tranzacționează acțiunile Societății, respectiv pe Piața Reglementată a Bursei de Valori București, în conformitate cu reglementările specifice acestei pieței precum și cu prevederile Prospectului de ofertă publică aferent majorării, care va fi aprobat de Autoritatea de Supraveghere Financiară (ASF).

**1.3.** **Scopul majorării:** efectuarea de investiții pentru implementarea măsurilor de rentabilizare a companiei.

**1.4.** **Prețul de emisiune** pentru o acțiune nou emisă subscrisă în cadrul operațiunii va egal cu valoarea nominală la data inițierii operațiunii, respectiv 0,1 lei / acțiune.

**1.5.** Subscrierea se poate face numai prin vărsarea în numerar a prețului de emisiune pentru acțiunile subscrise de către persoanele îndreptățite, în interiorul perioadei de subscriere. Persoanele îndreptățite să participe la majorare sunt, deopotrivă:

1. acționarii înregistrați în Registrul Acționarilor Societății ținut de Depozitarul Central, la **data de înregistrare**, în conformitate cu prevederile legislației pieței de capital și care nu și-au înstrăinat drepturile de preferință în perioada de tranzacționare a acestora, și, respectiv
2. persoanele care au dobândit drepturi de preferință în perioada de tranzacționare a acestora.

**1.6. Raportul de subscriere** va fi de 3,32407635 acțiuni nou emise la 1 (un) drept de preferință deținut la data de înregistrare. După verificarea și validarea subscrierilor efectuate în termenul de subscriere stabilit prin Prospectul de majorare aprobat de către ASF, Administratorul special va întocmi un raport care va preciza rezultatul validării subscrierilor efectuate, raport care va fi transmis către BVB și ASF în conformitate cu prevederile legislației aplicabile.

**1.7. Perioada de subscriere** va fi de 31 zile de la data stabilită în Prospectul aprobat de către ASF.

**1.8. Acțiunile care nu vor fi subscrise și plătite în interiorul perioadei de subscriere vor fi anulate.**

1. Aprobă și împuternicește administratorului special să solicite administratorului judiciar să supună aprobării Adunării Creditorilor Romcab S.A. *(în reorganizare judiciară, în judicial reorganisation, en redressement)*, dosar nr. 50/1371/2017, aprobarea majorării capitalului social al Romcab S.A. și modificarea, în consecință, a Actului constitutiv al societății *(în reorganizare judiciară, în judicial reorganisation, en redressement)* în conformitate cu Hotărârea Adunării Generale Extraordinare a Acționarilor ce va fi adoptată;
2. Aprobă data de 14 aprilie 2022 ca **dată de înregistrare** care servește la identificarea acționarilor asupra cărora se vor răsfrânge efectele hotărârilor adoptate de Adunarea Generală Extraordinară, data de 13 aprilie 2022 reprezentând ex-data hotărârii AGEA.
3. Aprobă data de 15 aprilie 2022 ca **dată a plății**, respectiv, data creditării conturilor de instrumente financiare ale acționarilor îndreptățiți cu drepturile de preferință aferente operațiunii de majorare de capital social supuse aprobării AGEA la punctul 1 de pe ordinea de zi.
4. Aprobă împuternicirea Administratorului special, prin reprezentant legal, cu submandatare, pentru a efectua toate demersurile necesare pentru sau în legătură cu implementarea hotararii de majorare a capitalului social menționată la punctele de mai sus și finalizarea operațiunii, inclusiv dar fără a se limita la:

**(i)** Reprezentarea Societății, cu puteri și autoritate depline pentru selectarea și contractarea intermediarilor, consultantilor (așa cum sunt aceștia definiți de legislația pieței de capital) și, în general a prestatorilor de servicii care vor sprijini Societatea pentru implementarea hotararii de majorare de capital de mai sus;

**(ii)** Reprezentarea Societății, cu puteri și autoritate depline pentru redactarea și semnarea, în numele și pe seama Societății, a tuturor documentelor ce vor fi necesare sau oportune pentru/în legătură cu implementarea majorării de capital mai sus menționate (incluzand dar fără a se limita la prospectul de oferta aferent majorării de capital social în conformitate cu prevederile Regulamentului UE 1129/2017 și Regulamentelor delegate UE 979/2019 și 980/2019, declarații, etc)

**(iii)** adoptarea tuturor deciziilor necesare pentru implementarea hotararii de majorare a capitalului social, inclusiv dar fără a se limita la:

1. detalii privind tranzacționarea drepturilor de preferință pe piața relevantă administrate de Bursa de Valori București;
2. perioada efectivă de subscriere în cadrul majorării
3. Aprobă delegarea către Administratorul special al Societății pentru ca, la finalizarea operațiunii, să constate rezultatele operațiunii de majorare a capitalului social, să anuleze acțiunile rămase nesubscrise, să stabilească valoarea cu care se majorează capitalul social, să modifice actul constitutiv al societății în conformitate cu noua valoare a capitalului social și să semneze actul constitutiv actualizat, să efectueze formalitățile legale la instituțiile competente (Oficiul Registrului Comerțului, Autoritatea de Supraveghere Financiară, Bursa de Valori București, Depozitarul Central) în vederea înregistrării majorării capitalului social.
4. Aprobă mandatare/împuternicirea semnării Hotărârii AGEA și depunerii / înregistrării hotărârii la ONRC.
5. Aprobă majorarea capitalului social al Societății prin aport în numerar, cu suma de 78.000.000 lei, prin emisiunea unui număr de 780.000.000 acțiuni noi ordinare, nominative, indivizibile, dematerializate, cu o valoare nominală de 0,1 lei/acțiune. Astfel, capitalul social al societății se va majora de la suma de 23.465.165 lei, respectiv 234.651.650 acțiuni până la nivelul maxim de 101.465.165 lei, respectiv la un număr maxim de 1.014.651.650 acțiuni. Emisiunea de acțiuni noi se va face în două etape, în prima etapă putând fi subscrise acțiuni de către deținătorii de drepturi de preferință, iar în a doua putând fi subscrise acțiunile rămase nesubscrise în etapa întâi, prin ofertă adresată unui număr maxim de 149 de investitori de retail și un număr nelimitat de investitori profesionali (denumită în cele ce urmează Plasamentul privat)

Prețul de emisiune pentru o acțiune nou emisă subscrisă în cadrul operațiunii va fi egal cu valoarea nominală la data inițierii operațiunii, respectiv 0,1 lei/acțiune.

Drepturile de preferință vor fi valori mobiliare tranzacționabile în cadrul aceleiași piețe pe care se tranzacționează acțiunile Societății, respectiv pe Piața Reglementată a Bursei de Valori București, în conformitate cu reglementările specifice acestei pieței precum și cu prevederile Prospectului de ofertă publică aferent majorării, care va fi aprobat de Autoritatea de Supraveghere Financiară (ASF).

Dreptul de preferință va putea fi exercitat pe o perioadă de 31 de zile de la data stabilită în Prospectul aprobat de ASF, de către subscriitorii de drepturi de preferință, prin subscrierea și vărsarea în numerar a 3,32407635 acțiuni noi pentru fiecare drept de preferință deținut. Numărul de acțiuni noi care va putea fi subscris de către un deținător de drepturi de preferință se va calcula prin înmulțirea numărului de drepturi de preferință cu 3,32407635.

În prima etapă, a exercitării dreptului de preferință, acțiunile vor putea fi subscrise prin vărsarea în numerar a prețului de emisiune de către persoanele îndreptățite, în intervalul perioadei de subscriere. Persoanele îndreptățite să participe în această etapă sunt deopotrivă:

**a)** acționarii înregistrați în Registrul Acționarilor Societății ținut de Depozitarul Central, la data de înregistrare, în conformitate cu prevederile legislației pieței de capital și care nu și-au înstrăinat drepturile de preferință în perioada de tranzacționare a acestora, și, respectiv

**b)** persoanele care au dobândit drepturi de preferință în perioada de tranzacționare a acestora.

Acțiunile care nu vor fi subscrise și plătite în interiorul perioadei de subscriere vor fi oferite spre subscriere în cea de a doua etapă a operațiunii, în cadrul unui plasament privat, la prețul de 0,11 lei/acțiune, din care 0,10 lei reprezintă valoarea nominală, iar 0,01 lei este prima de emisiune.

Majorarea capitalului social se realizează cu scopul efectuării de investiții pentru implementarea măsurilor de rentabilizare a companiei.

**Administrator judiciar,**

***RTZ & PARTNERS SPRL***